ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት የመን፡ 29 ቆልዑ ብደብዳብ ነፋሪት ተቐቲሎም 10 ነሓሰ 2018 ምንጪ ስእሊ, Reuters ኣብ የመን ብደብዳብ ነፈርቲ ናይቲ ብስዑዲ ዓረብ ዝምራሕ ሓይልታት ጥምረት፡ ብውሑዱ 29 ቅልዑ ከምዝተቐትሉን ካልኦት 30 ከንዝቖሰሉን ዓለም-ለኻዊ ማሕበር ቀይሕ መስቀል ኣፍሊጡ። እቶም ቆልዑ ብኣውቶቡስ እናተጓዕዙ እንከለዉ'ዮም ኣብ ከተማ ዳሕያን ናይ ኣውራጃ ሳዓዳ ኣብ ሓደ ናይ ዕዳጋ ቦታ ምስ በጽሑ ተሃሪሞም። እቲ ብዕጡቓት ሑቲ ዝካየድ ሚኒስትሪ ጥዕና ቁጽሪ ናይ መወትቲ 43 ዝቖሰሉ ድማ 61 ምዃኑ ጸብጺቡ። እቲ ንመንግስቲ የመን ኣንጻር ዕጡቓት ሑቲ ዝሕግዝ ብስዑዲ ዝምራሕ ጥምረት ግን እቲ ዝወሰዶ ስጉምቲ `ሕጋዊ` እዩ ኢሉ። ፈጺሙ ንበርጌሳውያን ዒላማ ከምዘይገብር ድማ ገሊጹ። ተጣበቕቲ ሰብኣዊ መሰላት ግን፡ ዕዳጋታት፣ ቤት ትምህርቲታት፣ ሆስፒታላትን መንበሪ ኣባይትን ዒላማ ብምግባር ይወቕስኦ። ወደባዊት ከተማ ሑዴይዳ ንምቁፅፃር መጥቃዕቲ ተኻይዱ "ናብ ውትህድርና ክንፅምበር ንግደድ ኣለና" እቲ ሚሳይል፡ "ምልክት መሳርሒ ኲናት ኢራን ኣለዎ" እዚ ከምዚ`ሉ እንከሎ፡ እቲ ሓዲሽ ፍሉይ ልኡኽ ሕቡራት ሃገራት ኣብ የመን ኮይኑ ዝተሰየመ ብሪጣኒያዊ ዲፕሎማሰኛ ነበር ማርቲን ግሪፊት ንኽልቲኦም ሸነኻት ናይ ኲናት የመን ኣብ ዝመጽእ መስከረም ናብ ጀነቫ ዓዲሙ ከዘራርቦም ወጢኑ`ሎ። እቲ ኲናት መፍትሒ እንተዘይተረኺብዎ፡ የመን ክትበታተን`ያ፡ ድሕሪ ውሑዳት ዓመታት ድማ ማሕበረ-ሰብ ዓለም `ካልኣይቲ ሶርያ` ክርእይ`ዩ ኢሉ፤ ንሱ ንሊስ ዱሰት ናይ ቢቢሲ ኣብ ዝሃቦ መብርሂ። "ኲናት የመን እናተናዉሐ ብዝኸደ መጠን ዝያዳ እናተሓላለኸ ክኸይድ`ዩ። ነቶም ተተፋነንቲ ብዝምልከት ድማ ዝያዳ ዓለም-ለኻዊ ምክፍፋል ጥቕምታት ክመጽእ`ዩ፡ ዝያዳ ምፍንጫላት ምስ መጸ ድማ እቲ ሽግር ካብ`ዚ ዘለዎ ንላዕሊ ንምፍትሑ ኣሸጋሪ ክኸውን`ዩ" ኢሉ። ኣብ ሳዓዳ እንታይ`ዩ ኣጋጢሙ?
